CELEX: 62008TN0450
Language: el
Date: 2008-10-06 00:00:00
Title: Υπόθεση T-450/08: Προσφυγή της 6ης Οκτωβρίου 2008 — Coverpla κατά ΓΕΕΑ — Heinz-Glas (σχέδια και υποδείγματα)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/34
            
         Προσφυγή της 6ης Οκτωβρίου 2008 — Coverpla κατά ΓΕΕΑ — Heinz-Glas (σχέδια και υποδείγματα)
   (Υπόθεση T-450/08)
   (2009/C 6/69)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Coverpla (Νίκαια, Γαλλία) (εκπρόσωποι: P. Greffe και M. Chaminade, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Heinz-Glas GmbH (Kleintettau, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τρίτου τμήματος προσφυγών της 7ης Ιουλίου 2008, υπόθεση R 1411/2007-3, με την οποία απορρίφθηκε η προσφυγή της προσφεύγουσας και κηρύχθηκε άκυρο το κοινοτικό υπόδειγμα «Tour» αριθ. 29178-0002·
            
         
               —
            
            
               να επικυρώσει την κατάταξη του κοινοτικού υποδείγματος «Tour» αριθ. 29178-0002 στην κλάση 09-01.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σχέδιο ή υπόδειγμα του οποίου ζητείται να κηρυχθεί η ακυρότητα: Κοινοτικό σχέδιο ή υπόδειγμα αριθ. 29178-0002 για «φιαλίδια»
   
      Δικαιούχος του κοινοτικού σήματος: Η προσφεύγουσα
   
      Αιτών την κήρυξη της ακυρότητας του κοινοτικού σήματος: Heinz-Glas GmbH
   
      Σχέδιο ή υπόδειγμα του οποίου δικαιούχος είναι ο αιτών: Μη καταχωρισμένη φιάλη, με την επωνυμία «Empire» και με τον αριθμό F 3990
   
      Απόφαση του τμήματος ακυρώσεως: Κήρυξη της ακυρότητας του κοινοτικού σχεδίου ή υποδείγματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Το αιτούμενο κοινοτικό σχέδιο ή υπόδειγμα είναι σαφώς καινοφανές· στερούνται αποδεικτικής ισχύος τα έγγραφα που κατέθεσε η Heinz-Glas GmbH προκειμένου να καταδείξει ότι είχε ήδη φέρει σε γνώση του κοινού ένα πανομοιότυπο υπόδειγμα φιαλιδίου πριν από το κοινοτικό σχέδιο ή υπόδειγμα.